**Budapest Főváros XI. Kerület Újbuda Önkormányzata Képviselő-testülete**

24/2019. (VI. 18.) önkormányzati rendelete

**a rászorult személyek támogatásáról szóló 10/2015. (II. 25.) XI.ÖK rendelet**

**módosításáról**

Budapest Főváros XI. Kerület Újbuda Önkormányzata Képviselő-testülete a szociális igazgatásról és szociális ellátásokról szóló 1993. évi III. törvény 10. § (1) bekezdésében, 26. §-ában, 45. §-ában, 48. § (4) bekezdésében és 132. § (4) bekezdése g) pontjában kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 23. § (5) bekezdés 11a. pontjában meghatározott feladatkörében eljárva a következőket rendeli el:

**1. §** A rászorult személyek támogatásáról szóló 10/2015. (II. 25.) XI.ÖK rendelet a következő 13/A. §-sal egészül ki:

„13/A. § Az Önkormányzat által biztosított szén-monoxid-jelző készülékre való jogosultság állapítható meg azon kérelmező részére, aki abban a lakásban, melyre a jogosultságot igényli, bejelentett lakóhellyel vagy tartózkodási hellyel rendelkezik és életvitelszerűen ezen a lakcímen él, továbbá a család legfeljebb a nyolcadik jövedelemsávba tartozik. Lakásonként egy darab készülékre való jogosultság állapítható meg.”

**2. §** Ez a rendelet a kihirdetését követő napon lép hatályba.

|  |  |
| --- | --- |
| **dr. Hoffmann Tamás**  **polgármester** | **Vargáné dr. Kremzner Zsuzsanna**  **jegyző** |